Fururetrettvever

Fururetrettvever (Larinioides patagiatus) er en av edderkoppene i gruppen hjulspinnere (Araneidae).

 Utbredelse 
I Norge er den vanligst i sør, den er registrert nord til og med Finnmark.

 Utseende  
Fururetrettvever er en ganske kraftig bygd edderkopp. Hunnen er opptil 11 mm, mens hannen er mindre, omtrent 7,5 mm lang (kroppens lengde). Kroppen er todelt, en bakkropp (abdomen) og en forkropp (prosoma eller cephalothorax). Forkroppen er bred, med fine, nedliggende lyse hår. Bakkroppen hos hunnen er stor og kuleformet. Den er fargevariabel og finnes både som lyse, blekbrune til mer mørkt brune. Hodet har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden. Kjønnene er like, men hanner har litt mørkere lår. Beina er middels lange og ganske kraftige.

Artene i denne slekten kan være ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

 Levevis 
Fururetrettvever finnes på en rekke ulike leveområder (habitat), fra kysten til innlandet. Hannene er kjønnsmodne (imago) fra mai til juli, mens hunnene lever ofte til oktober.

 Litteratur 
 W. Nentwig, A. Hänggi, C. Kropf & T. Blick (Hrsg.): Araneae - spiders of Europa – Bestimmungsschlüssel, slekten (gattung) Larinioides (tysk)

 Eksterne lenker 

 Hjulspinnere – edderkopper.net  (norsk)

Kategori:Hjulspinnere